钦定古今图书集成/方舆汇编/职方典/第1340卷 > 《海阳县志》
## 钦定古今图书集成/方舆汇编/职方典/第1340卷 > 《海阳县志》

《湖山胜览　》。湖山今昔号称佳丽云。仲秋之二十七日，一泉少府李子仁至自惠州，余与寄山、王子贵携壶觞，舣舟金山之麓，邀李子从舟登兹山。及其巅，则洒然忘尘迹，遂竟日之夕始还。先民所称胜游，非耶？嗟！二三子，东南之人也，乃倾盖同游，乐而至此，可无纪哉！前游者巽斋陈子令虚江林子庭壆，而余则凡再云。丁未九月万安郭春震识。